
የቤኒሻንጉል ጉሙዝ ክልል መንግስት ሲቪል ሰርቪስ ቢሮ የመንግሥት አገልግሎትና አስተዳደር የበጎ ፈቃድ አገልግሎት አሰጣጥ መመሪያ ቁጥር 10/2018
ጥር 2018 ዓ.ም
                                         አሶሳ
መግቢያ፤
ማንኛውም ብቃት ያለው ሰው ለመንግሥት መስሪያ ቤት የበጎ ፈቃድ አገልግሎት መስጠት የሚችልበትን ስርአት መዘርጋት አስፈላጊ ሆኖ በመገኘቱ፣
የበጎ ፈቃድ አገልግሎት በፍላጎት ዳሰሳ ጥናት እና ዕቅድ ላይ እንዲመሰረት   ለማድረግ የሕግ ሥርዓት መዘርጋት በማስፈለጉ፤ 
ለበጎ ፈቃድ አገልግሎት የሚሰጥ ሰው እና አገልግሎቱን ተጠቃሚ የሚነሆው  የመንግስት መስሪያ ቤት የሚሰጠው ዕድል ፍትሃዊ እንዲሆን ለማድረግ፣

ስለበጎ ፈቃድ አገልግሎት አሰጣጥ የክትትል፣ ግምገማና ስርዓት መዘርጋት በማስፈለጉ፣
የክልሉ መንግስት ሰራተኞች አዋጅ ቁጥር 208/2017 አንቀጽ 72 ንዑስ አንቀጽ 1 መሰረት ይህንን መመሪያ አውጥቷል፡፡

ክፍል አንድ

ጠቅላላ

1. አጭር ርዕስ
ይህ መመሪያ "የበጎ ፈቃድ አገልግሎት አሰጣጥ መመሪያ ቁጥር 10/2018" ተብሎ ሊጠቀስ ይችላል፡፡

2.  ትርጓሜ
የቃሉ  አገባብ  ሌላ  ትርጉም የሚያሰጠው ካልሆነ በስተቀር  በዚህ  መመሪያ ውስጥ፡-  

1. “አዋጅ ማለት”፡- የመንግሥት ሠራተኞች አዋጅ ቁጥር 208/2017 ሲሆን በአዋጁ አንቀጽ 1 የተሰጡ ትርጓሜዎች ለዚህ መመሪያም ተፈፃሚ ይሆናሉ፡፡

2. “የበጎ ፈቃድ አገልግሎት” ማለት በማንኛውም ሰው በፈቃደኝነት ያለክፍያ የሚሰጥ ማንኛውም አገልግሎት ነው።

3. “በጎ ፈቃደኛ” ማለት በፈቃደኝነት ላይ የተመሠረተ ከሰብዓዊነት እና   ከአገልግሎት ሰጭው ውስጣዊ ፍላጎት በመነሳት ለመንግስት ሥራ አገልግሎት የሚያበረከት ሰው ማለት ነዉ፡፡

4.  “ልሂቃን” ማለት በዕውቀት ላይ በመመስረት የተለያዩ ሀሳቦችን አፍልቀዉ ድጋፍ የሚያገኙና የፖሊሲ ዝገጅት ላይ ከፍተኛ ተጽእኖ ማሰደር የሚችሉ ግለሰቦች  ናቸዉ፡፡
5. “የበጎ ፈቃድ ሠራተኛ”፤-ማለት ደመወዝ የማይከፈለው የበጎ ፈቃድ አገልግሎቶችን በዕውቀቱና በጉልበቱ ልክ የሚያበረክት ሰው ነዉ፡፡

3. የጾታ አገላለጽ፤-
4. በዚህ መመሪያ በወንድ ጾታ የተገለፀው ለሴት ጾታም ያገለግላል፡፡

5. የተፈጻሚነት ወሰን፤-

6. ይህ መመሪያ በክልል ሴክተር መስሪያ ቤቶች እና በጎ ፈቃደኛ ላይ ተፈጻሚ ይሆናል፡፡
7. የመመሪያዉ  ዓላማ
በግለሰቦችና ድርጅቶች ለመንግሥት መስሪያ ቤት የሚሰጠው  የበጎ ፍቃድ አገልግሎት የአሰራር ስርዓት እንዲኖረው በማድረግ የተሻለ ዕውቀት፤ክህሎት እና የሥራ ባህሪ ባላው በጎ ፈቃደኛ እንዲከናወን በማድረግ የተገልጋይ እርካታ እና የልማት ሥራን ማሳደግ ነው ፡፡

8. መርሆች

1. ሰብአዊነት 
2. ፍትሃዊነት
3. በጎነት
4. ቅንነት
9. የበጎ ፍቃድ አገልግሎት መሰረታዊ እሴት 
1. በጎ ፈቃደኛው አገልግሎት ሲሰጥ ጊዜውን፣ ገንዘቡን፣ ጉልበቱን፣ ዕውቀቱንና ወይም በጎ አመለካከቱን በነጻ ሥራ ላይ የሚያውልበት  መሆን አለበት።
2. በመንግስት መስሪያ ቤቱ አቅም ብቻ ሊሸፈንና ሊደረስበት የማይችል  የአገልግሎት ተደራሽነት ክፍተትን ለመሙላት የሚደረግ ችሎታን፣ ዕውቀትን እና ልምድን ከበጎ ፈቃደኛው በማግኘት አገልግሎት መስጠት ነው። 
ክፍል ሁለት

የበጎ ፈቃድ አገልግሎት አሰጣጥ ዝግጅት 

10.  የበጎ ፈቃድ አገልግሎት ፍላጎት ዳሰሳ

1. የበጎ ፈቃድ አገልግሎት ሰጭን ፍላጎት፣ ተነሳሽነትና አቅም ለመረዳትና የበጎ ፈቃድ አገልግሎት አስፈላጊነትን ለመወሰን የመንግሥት መስሪያ ቤት የዳሰሳ ጥናት ማከናወን አለበት ፡፡
2. የመንግሥት መስሪያ ቤት በዓመት አንድ ጊዜ የበጀት አመቱ ከመጠናቀቁ አንድ ወር በፊት የመስሪያ ቤቱን የበጎ ፈቃድ አገልግሎት ፍላጎት ደሳሳ ጥናት በማካሄድ ክፍተቶችን መለየት  አለበት፡፡ 
3. የሰው ሀብት ብቃት አስተዳደር ልማት ሥራ አስፈጻሚ መካከለኛ አመራር  የመስሪያ ቤቱን የበጎ አገልግሎት ፍላጎት ለማረጋገጥ እና የባለሙያን የበጎ አገልግሎት ፍላጎት በመለየት እና በማረጋገጥ ሂደት ተሳታፊ መሆን አለበት፡፡ 

4. የመንግሥት መስሪያ ቤት የተለየ የበጎ ፈቃድ አገልግሎት ክፍተትን ለመሙላት የሚያስችል የበጎ ፈቃድ አገልግሎት ርዕስን በመለየትና የድርጊት መርሃ-ግብር በማዘጋጀት ተግባራዊ ማድረግ አለበት፡፡

11. የበጎ ፈቃድ  አገልግሎት አስፈላጊነትን ስለመወሰን

የመንግሥት መስሪያ ቤት የበላይ ኃላፊ መሰረት በማድረግ የአገልግሎት ፍላጎት ተገቢነት፣ ወቅታዊነት፣ ስፋት እና የበጀት አቅም መሠረት የተለየውን የበጎ ፈቃደኝነት አገልግሎት ፍላጎት  ዓይነትና ቅደም ተከተል መወሰን አለበት፡፡

12.  የበጎ ፈቃደኝነት አገልግሎት ዕቅድ ስለማዘጋጀት፤- 
1. የመንግስት መስሪያ ቤት ከፍላጎት ዳሰሳ ጥናት በመነሳት የበላይ ኃላፊ በሚሰጠው ውሳኔ መሠረት የበጎ ፈቃደኝነት አገልግሎት ዕቅድን  ማዘጋጀት አለበት፡፡

2. የበጎ ፈቃድ አገልግሎት ዕቅድ ከፖሊሲና ከስትራቴጂያዊ ዕቅድ ጋር የተጣጣመ እና በተቋም ነባራዊ ሁኔታ ላይ መመስረት አለበት፡፡

3. በመስሪያ ቤት የሚዘጋጀው የበጎ ፈቃደኝነት አገልግሎት ዕቅድ የሚሰጠውን አገልግሎት ዓይነት፣ አገልግሎቱ አሰጣጥ ዘዴን፣ አገልግሎቱ የሚሰጥበት ቦታ፣ የሚፈጀው ጊዜና በጀት፣ የክትትልና የግምገማ ስልትና ሌላ አግባብነት ያለውን ጉዳይ ማካተት  አለበት፡፡

13.  የበጎ ፈቃድ አገልግሎት መርኃ-ግብር ስለመቅረጽ

1. የመንግሥት መስሪያ ቤት የበጎ ፈቃድ አገልግሎት ዕቅድን ወደ ዝርዝር ተግባራት በመመንዘር ውጤታማ አገልግሎት ተግባራዊ ለማድረግ እንዲቻል የበጎ ፈቃድ አገልግሎት ፕሮግራም መቅረጽ  አለበት፡፡

2. በዚህ አንቀፅ ንዑስ አንቀፅ 1 የተጠቀሰው እንደተጠበቀ ሆኖ አገልግሎቱ የሚሰጥበት ሁኔታ በተቋም፣ በቡድን፣ ወይም በግለሰብ ደረጃ መሆኑን መለየት አለበት፡፡
3. የበጎ ፈቃድ አገልግሎት ፕሮግራም አገልግሎቱ የሚሰጥበት ቦታ ለአካል ጉዳተኛ  ምቹ  መሆኑን ማረጋገጥ አለበት፡፡
4. የበጎ ፈቃድ አገልግሎት ለመስጠት የሚመረጥ ሰራተኛ ወይም ሰው አገልግሎት በሚሰጥበት ጉዳይ ላይ በቂ ዕውቀት፣ ክህሎት፣ ልምድ፣   መልካም የሥራ ባህሪ  እና የተሻለ ብቃት ያለው መሆን  አለበት፡፡
5. የበጎ ፈቃድ አገልግሎት በሰነድ ከተቀመጠው ዓላማ ጋር ቀጥታ ተዛማጅነት ያለው እና የተለየውን ክፍተት የሚሞላ  መሆን አለበት፡፡
ክፍል ሦስት

የበጎ ፍቃድ አገልግሎት አሰጣጥ እና  የአመራር ስርአት
14.  የበጎ ፈቃድ አገልግሎት ፍላጎት ማስታወቂያ ስለማውጣት
1. የበጎ ፈቃደኛ አገልግሎት ለማግኘት የሚወጣ ማስታወቂያ አገልግሎት ፈላጊ መስሪያ ቤትን፣ የአገልግሎቱ ተጠቃሚን እና ማህበረሰብን እንዴት እንደሚጠቅም እና ፍላጎት ያላቸውን በጎ ፈቃደኞች ለማሳተፍ ግልፅ በሆነ ቦታ መሆን አለበት፡፡

2. በዚህ አንቀፅ ንዑስ አንቀፅ የተደነገገው እንደተጠበቀ ሆኖ የማስታወቂያ ቦታ ቢሮ፣ ወጣቶች ማዕከል፣ ከፍተኛ ትምህርት ተቋም፣ትምህርት ቤት እና  የሲቪክ ማህበራት፣ የባህል ማዕከል ወይም ድህረ-ገፅ መሆን ይችላል።
3. የበጎ ፈቃድ አምባሳደሮችን ማፍራት፣ በኔትወርክ እና በማህበረሰብ ዝግጅቶች ላይ ማስታወቂያዎችን  መስራት ይቻላል፡፡
15. የበጎ ፍቃድ አገልግሎት አሰጣጥ ትግበራ 
  የመንግስት መስሪያ ቤት፡-
1. በጎ ፍቃደኛን በመለየት፣ የበጎ ፍቃድ አይነትና ጊዜ በመለየት፣ መረጃ በመያዝ እና በማሳተፍ የበጎ ፍቃድ አገልግሎት አሰጣጥን ለመተግበር የሚያስችል አመቺ ሁኔታን መፍጠር አለበት፡፡

2. የበጎ ፈቃድ ሥራ በጎ ፈቃደኛን በማገዝ ለአንዳንድ መሰረታዊ ወጪው ማካካሻ መሸፈን፣ መጓጓዣ ማመቻቸት ወይም የመጓጓዣ  ወጪ መሸፈን እና የመሳሰሉ አስተዳደራዊ ድጋፍ በመስጠት ተግባራዊ መደረግ አለበት።
16.  የበጎ ፈቃደኛን  ስለመመልመልና መምረጥ
1. የመንግሥት መስሪያ ቤት በጎ ፈቃደኛን የሚመርጠው  በፍላጎት፣ በዕውቀት፣ እና በክህሎት ወይም በባህሪው ላይ በመመስረት ያለአድልኦ በሕግ አግባብ መሆን አለበት፡፡
2. የምልመላና ምዝገባ ማስታወቂያ ለተከታታይ አምስት ቀን ማስታወቂያ ሰሌዳ ላይ ተለጥፎ መቆየት ወይም በአማራጭ የማስታወቂያ መተላለፊያ ዘዴዎች መተላለፍ አለበት።

3. የመንግሥት መስሪያ ቤት አግባብነት ያለው ፍላጎት፣ ዕውቀት፣ ችሎታ ወይም የሥራ ባህሪ ያለውን በጎ ፈቃደኛ ለመሳብ የማስታወቂያ ሥራ መሥራት አለበት።

4. የመንግሥት መስሪያ ቤት  ስለ ተቋሙ፣ ስለ በጎ ፈቃደኝነት ሚና እና አመራረጥ ሂደት ተገቢ መረጃ በማደራጀት መያዝ  አለበት፡፡

5. የመንግሥት መስሪያ ቤቱ ደህንነት በጠበቀ ሁኔታ የበጎ ፈቃደኝነት ምልመላና ምዝገባ  ማከናወን አለበት፡፡

17. የበጎ ፈቃደኛ መምረጫ  መስፈርት

1. በጎ ፈቀደኛ ሊሰማራበት በፈለገው የበጎ ፍቃድ ተግባር ላይ የተሻለ አቅም እንዳለው በፍቃድ ሰጪ አካል መረጋገጥ አለበት።

2. በጎ ፈቃደኛ መረጣና የድጋፍ ሥራ የሁሉንም አካላት ተሳትፎ ያረጋገጠ መሆን አለበት፡፡

ክፍል አምስት

የበጎ ፈቃደኛ ዓይነትና አገልግሎት
18.  የበጎ ፈቃደኛ ዓይነት እና አገልግሎት፤-
1. በመንግሥት መስሪያ ቤት ውስጥ የበጎ ፈቃድ አገልግሎት የሚሠጥ ሰው   ግለሠብ፣ ቡድን ወይም ተቋም ሊሆን ይችላል፡፡

2. በመንግስት መስሪያ ቤት ውስጥ የተለያዩ የበጎ ፈቃድ አገልግሎት ዓይነቶች ሊሰጡ ይችላሉ፡፡
19.  በጎ ፈቃደኛ የሚከተሉትን አገልግሎት ሊሰጥ ይችላል
1. የበጎ ፈቃድ አገልግሎት ከአገልግሎት አቅርቦትና ተደራሽነት አኳያ እንደየመስሪያ ቤት የሥራ ባህሪ የሚለያይ ሆኖ የህክምና አገልግሎት፣ የተሽካርካሪ መንገድ ደህንነት ደንብ /የትራፊክ/ ማስከበር፣ አካባቢ እንክብካቤ፣ ቤት ለቤት የአረጋዊያንና የአቅመ ደካማ እንክብካቤ ሥራ፣

2. በተለያየ ጊዜ የቀሰመውን ዕውቀት፣ ለረጂም ጊዜ ያካበተውን ልምድና ተሞክሮ የሚያካፍልበት፣ የሃብት ድጋፍ፣ የቴክኖሎጂ ድጋፍ እና የስልጠና ድጋፍና የሱፐርቪዥን አገልግሎት፣

3. ጊዜያዊ ክስተት ላይ የተመሠረተ የበጎ ፈቃድ አገልግሎት ማለትም የአንድ ወቅት አገልግሎት ሆኖ በተቋም ደረጃ ወይም በአገር አቀፍ ደረጃ በደረሰ ድንገተኛ ክስተት የሚደረግ የጉልበት፣ የዕውቀት እና የሃብት ድጋፍን ሊያካትት ይችላል፡፡ 
ክፍል ስድሰት

የበጎ ፈቃድ አገልግሎት አሰጣጥ፡-

20.  የአጭር ጊዜ የበጎ ፈቃድ አገልግሎት አሰጣጥ
1. የአጭር ጊዜ የበጎ ፈቃድ አገልግሎት ከ3 ወር በታች የሚሰጥ አገልግሎት ሆኖ በጎ ፈቃደኛ እና አገልግሎቱን የሚያገኝ መስሪያ ቤት በጋራ ተስማምተው መፈጸም አለበት፡፡

2. የመንግስት መስሪያ ቤት የአጭር ጊዜ የበጎ ፈቃድ አገልግሎት አሰጣጥ አስቀድሞ በተቀመጠው ጊዜ ውስጥ በብቃት የተሰጠ ስለመሆኑ አፈጻጸሙን በየጊዜው መከታተልና  መደገፍ አለበት።

3. የአጭር ጊዜ የበጎ ፈቃደኝነት አገልግሎት አሰጣጥ በተወሰነ ጊዜ ውስጥ ሊፈጸም የሚችል ከሆነ የጊዜ ሂደቱን ወደ መካከለኛ ጊዜ አገልግሎት አሠጣጥ ማሻገር ይቻላል። 

21. የመካከለኛ ጊዜ የበጎ ፈቃድ አገልግሎት አሰጠጥና አፈጻጸም
የመካከለኛ ጊዜ የበጎ ፈቃድ አገልግሎት አሰጣጥ
1. ከ3 ወር - 6ወር ባለው ጊዜ ውስጥ የሚከናወን ነው።

2. አገልግሎቱ የሚያገኘው የመንግስት መስሪያ ቤት የታቀደና ከበጎ ፈቃደኛው ጋር በሚደረግ ስምምነት የሚፈጸም ሆኖ አፈጸጸሙ በየጊዜው መገምገም አለበት።

3. አገልግሎቱ የሚያገኘው የመንግስት መስሪያ በቤት በጎ አገልግለት ለሚሰጠው ሰው ምቹ ሁኔታ እንዲፈጠር ተገቢ ድጋፍ ማድረግ አለበት።

4. አገልግሎት ለሚሰጠው ሰው እውቅና መስጠት አለበት።

5. በበጎ ፈቃድ አገልግሎት አሰጣጥ ሂደት ለሚያጋጥሙ ችግሮች አገልግሎት የሚያገኘው የመንግስት መስሪያ ቤት መፍትሄ መስጠት አለበት፡፡
6. በአገልግሎቱ ሰጪ እና ተቀባይ መካከል በተደረገው የመግባቢያ ሰነድ መሰረት መፈጸም አለበት።

22.  የረጅም ጊዜ የበጎ ፈቃድ አገልግሎት  አሰጣጥ አፈጻጸም  
1. እስከ 1 ዓመት  ጊዜ ውስጥ የሚከናወን ነው፡፡
2. አገልግሎቱን በሚያገኝ የመንግስት መስሪያ ቤት አስቀድሞ ተለይቶ በእቅድ መያዝ አለበት።

3. አገልግሎቱን የሚያገኝ የመንግስት መስሪያ ቤት የበጎ ፈቃድ አገልግሎት ለሚሰጠው ሰው ፍላጎቱን በጽሁፍ ሊያቀርብ ይችላል። 

4. አፈፃፀሙ በመንግስት መስሪያ ቤት በየጊዜው ክትትልና ድጋፍ መደረግ አለበት።

5. ተሳታፊው በጎ ፈቃደኛ ላበረከተው በጎ አስተዋጽኦ የምስክር ወረቀት የመንግስት መስሪያ ቤት መስጠት አለበት።

6. አፈጻጸም ተግባር በተያዘው የረጅም ጊዜ ውስጥ የማይጠናቀቅ ከሆነ በጎ አገልግሎት በሚሰጠው አካል ፈቃደኝነት  ስራው እስኪፈጸም ከአንድ ዓመት በላይ ሊራዘም ይችላል
ክፍል ሰባት

  የበጎ ፈቃድ አገልግሎት ባለሚና ተግባር፣ ሃላፊነት፤ ክትትል እና ግምገማ
23.  የበጎ ፈቃደኛ ተግባርና ሃላፊነት
   የበጎ ፈቃደኛ
1. ህዝብን በቅንነት፣ በታማኘነት፣ በፍትሀዊነት፣ በእኩልነት ማገልገል እና ተገቢውን ሚና መጫወት፣
2. የሚሰጠውን የበጎ ፈቃድ አገልግሎት ተግባር በተቀመጠለት የጊዜ ገደብ ውስጥ ማጠናቀቅ፣
3. ከመንግስት መስሪያ ቤት የሚሰጠውን ግብረ መልስ መቀበል፣ እና
4. በጎ አገልግሎት ዓላማ፤ ሊያስገኝ ስለሚችለው ጠቀሜታና መሠል ጉዳዮች የበጎ አገልግሎት ለሚሠጠው የመንግስት መስሪያ ቤት ማብራሪያ መስጠት አለበት፡፡
24.  የመንግስት መስሪያ ቤት ተግባርና ኃላፊነት

1. በበጎ ፈቃደኝነት የሚሠጥ አገልሎትን አስቀድሞ መለየት፣
2. ለበጎ ፈቃደኛ በቂ መረጃ መስጠት፣ተገቢ መረጃን በትክክል መያዝ፣ እገዛ እና ድጋፍ መስጠት፣
3. በበጎ ፈቃድ በሚሠጥ ልምድ፤ ዕውቀትና የቴክኖሎጂ ሽግግር በሚገባ መጠቀም፣
4. የበጎ ፈቃደኛ ተሣትፎን መምራትና ማስተዳደር፣ ምቹ የሥራ አካባቢ መፍጠር፣ ጠንካራ የሥራ  ግንኙነት መፍጠር፣
5. በጎ ፈቃደኛ ሥራ ለማከናወን የሚያስፈልግ  ግብአትን ( ጊዜ ፣ ገንዘብ፣ መሣሪያ ፣እና ቴክኖሎጂን ጨምሮ ) መመደብ፣
6. የበጎ ፈቃደኛ የሥራ ውጤት መገምገም፣ የተገኘውን መልካም ውጤት ለመስሪያ ቤቱ ግብ ማሣኪያ እንዲውል ማድረግ፤

7. በመስሪያ ቤቱ የበጎ ፈቃድ በሚሠጥ አገልግሎት ሰጪ መስሪያ ቤትን ደህንነት መጠበቅ፤

8. የበጎ ፈቃደኛ ሚናን እና ሃላፊነትን እንዲወጣ ክትትል እና ድጋፍ መስጠት፣
9. በጎ ፈቃደኛ  ቅሬታን ተቀብሎ አፋጣኝ ምላሽ መስጠት፣
10. ለበጎ ፈቃደኛ አስተዋጽኦ እሴት እና ተጽዕኖ፣ ወይም አድናቆት እውቅና መስጠት፣ አለበት፡፡

25.  የክትትልና ግምገማ 

1. የመንግስት መስሪያ ቤት የሚሰጠው የበጎ ፈቃድ አገልግሎት የአጭር ጊዜ ከሆነ አንድ ጊዜ፤ የመካከለኛ ጊዜ ከሆነ ሁለት ጊዜ እና ለረጅም ጊዜ ከሆነ ሶስት ጊዜ የሱፐርቪዥን ሥራ በማከናወን ስለአፈጻጸሙ ግብረመልስ መስጠት አለበት፡፡

2. መስሪያ ቤቱ የበጎ ፈቃድ አገልግሎት ያመጣዉን ለውጥ ይከታተላል፤ ይገመግማል፡፡
3.  የበጎ ፈቃድ አገልግሎት ሥራ ያመጣውን ለውጥ፤ የወሰደዉን ጊዜ፣ በስራዉ ወቅት የተከሰተ ችግርና የተሰጠ መፍትሄ መስሪያ ቤቱ አጠናቅሮ ማቅረብ አለበት፡፡

4. የበጎ ፈቃድ አገልግሎት አሰጣጥ አፈጻጸም ዉጤታማ እንዲሆን በመስሪያ ቤቱ  ሀላፊና ሠራተኛ ተገቢ ክትትልእና ድጋፍ መደረግ አለበት፡፡

ክፍል ስምንት 
ልዩ ልዩ ድንጋጌዎች
26.  የበጎ ፈቃድ አገልግሎት አሰጣጥ ጊዜን ስለማራዘም
       የበጎ ፈቃድ  አገልግሎት  አሰጣጥ በታቀደው ጊዜ ካልተጠናቀቀ አገልግሎቱን  
       የሚሰጠዉ አካል በጽሁፍ ጥያቄ ሲያቀርብ የመስሪያ ቤቱ የበላይ ሃላፊ  
        እንዲራዘም ሊወስን ይችላል፡፡

27.  የበጎ ፈቃድ አገልግሎት  አሰጣጥን ማቋረጥ

      በጎ ፈቃደኛ በራሱ ችግር የጀመረውን የበጎ ፈቃድ አገልግሎት ለማቋረጥ ጥያቄ  

     ሲያቀርብ የመስሪያ ቤቱ የበላይ ሃላፊ የችግሩን ሁኔታ በማጤን አገልግሎቱ 
     እንዲቋረጥ ሊያደርግ ይችላል፡፡

28. ተጠያቂነት 

    ከዚህ መመሪያ  ዉጪ ያለ ጥፋት የሚፈጽም ሰው አግባብ ባለው ሕግ መሠረት 
   ተጠያቂ ይሆናል፡፡

29.  በመመሪያው ያልተሸፈኑ ጉዳዮች

     በዚህ መመሪያ ውስጥ ያልተሸፈኑ ጉዳዮች ሲያጋጥሙ ለበጎ ፈቃድ አገልግሎት 
    ተቀባይ መስሪያ ቤት ቀርበዉ አግባብነት ባለው ሕግ መሠረት ምላሽ እንዲያገኙ  

    መደረግ አለበት፡፡

30. መመሪያዉን ስለማሻሻል 
   አስፈላጊ ሆኖ ሲገኝ የሲቪል ሰርቪስ ቢሮው ይህን መመሪያ  ሊያሻሻል ይችላል፡፡
31.  የተሻሩ መመሪያዎች 

     ይህን መመሪያ የሚቃረን ማንኛውም መመሪያና አሰራር በዚህ መመሪ በተሸፈነ ጉዳይ 
       ላይ ተፈጻሚነት አይኖረውም ፡፡

32. መመሪያዉ የሚፈጸምበት ጊዜ፤-
ይህ መመሪያ  ከጥር / 1 ቀን 2018 ዓ.ም ጀምሮ የፀና ይሆናል፡፡
የቤኒሻንጉል ጉሙዝ ክልል ሲቪል ሰርቪስ
አቶ ጌታሁን አብዲሳ ሌንጫ
ቢሮ ኃላፊ
አባሪዎች

ቅጽ- አንድ 

የመግባቢያ ሰነድ
ከ…………………………………..ድርጅትና ከ……………………………………….ተቋም ጋር የተደረገ የመግባቢያ ሰነድ

ይህ የመግባቢያ ሰነድ በ…………………………………….እና ……………………መካከል የተደረገ የመግባቢያ ሰነድ ነዉ ፡፡

1.የመግባቢያ ሰነዱ የቆይታ ጊዜ

ይህ የመግባቢያ ሰነድ ከቀን ………………….ጀምሮ ለ………………………..ጊዜ በ………………………..እና ……………………….መካከል የተደረገ የ…………….ጊዜ የመግባቢያ ሠነድ ነዉ፡፡

2.ስልጣን

ይህ የመግባቢያ ሰነድ የጽሁፍ መግባቢያ ሰነድ ሆኖ በ…………እና ………………መካከል የተደረገ ነዉ፡፡
                 3.የመግባቢያ ሰነዱ ዓላማ

የመግባቢያ ሰነዱ ዋና ዓላማ የበጎ ፈቃድ አገልግሎት አሰጣጥን በተዋዋዮች መካከል ለማሳለጥ የተዘጋጀ ነዉ፡፡

4.የመግባቢያ ሰነዱ ተልዕኮ፤

የመግባቢያ ሰነዱ ተልዕኮ፤በበጎ ፈቃድ አገልግሎት ሰጪ አካል እና በበጎ ፈቃድ አገልግሎት ተቀባይ መካከል በዚህ ስምምነት መሠረት የሚሰጥ አገልግሎት በተፈለገዉ መልኩ እንዲከናወንና በሁለቱ ተዋዋዮች መካከል የጋራ መግባባት የሚፈጠርበትን መሠረት ይጥላል፡፡

5.የተዋዋዮች ተግባርና ሀላፊነት

5.1. የበጎ ፈቃድ አገልግሎት  ሰጪ………………..ድርጅት ተግባርና ሀላፊነት 

· የበጎ ፈቃድ አገልግሎት ሰጪዉ በታቀደለት ጊዜ ገደብ ዉስጥ መስጠት ሚገባዉን የበጎ ፈቃድ አገልግሎት መስጠት ይኖርበታል፡፡

· የበጎ ፈቃድ አገልግሎት ሰጪዉ አገልግሎቱን ከሚሰጠዉ የመንግስት ተቋም ጋር በጋራ ተግባብቶ የመስራት ሀላፊነት አለበት፡፡

· የበጎ ፈቃድ አገልግሎት ሰጪዉ አገልግሎቱን ከሚሰጠዉ የመንግስት ተቋምን ሚስጢር የመጠበቅ ሃላፊነት አለበት፡፡

· የበጎ ፈቃድ አገልግሎት ሰጪዉ በሥራ ላይ ችግር ቢያጋጥመዉ የአገልግሎት ፈቃድ ከሚሰጠዉ የመንግስት ተቋም ጋር በጋራ ለችግሩ እልባት መስጠት ይኖርበታል፡፡

· የበጎ ፈቃድ አገልግሎት ሰጪዉ አካል የሰጠዉን የበጎ ፈቃድ አገልግሎት የስራ አፈጻጸም ሪፖርት ለተቋሙ አቅርቦ ግብረ-መልስ መቀበል አለበት ፡፡

· በጎ ፈቃድ አገልግሎት ሰጪዉ አካል የሚሰጠዉ የበጎ አገልግሎት አሰጣጥ ከታቀደለት ጊዜ የሚበልጥ ከሆነና ካረጋገጠ ከተቋሙ አመራሮች ጋር በመነጋገር ጊዜዉን ማራዘም ይችላል፡፡

· በጎ ፈቃድ አገልግሎት ሰጪዉ አካል አገልግሎት ከሰጠዉ የመንግስት ተቋም ምንም ዓይነት ክፍያ መጠየቅ አይችልም ፡፡

5.2. በጎ ፈቃድ አገልግሎት የሚሰጠዉ የመንግስት ተቋም ተግባርና ሀላፊነት

· የመንግስት ተቋሙ የበጎ ፈቃድ አገልግሎት ኢንዲሰጠዉ በጎ ፈቃድ አገልግሎት ሰጪ አካላትን መጋበዝና ተገቢ ግንዛቤ መፍጠር ይኖርበታል፡፡

· የመንግስት ተቋሙ የሚሰጠዉ የበጎ ፈቃድ አገልግሎት አስቀድሞ በተቋሙ የታቀደ ሥራ መሆኑን ማረጋገጥ አለበት 

· የመንግስት ተቋሙ ለበጎ ፈቃድ አገልግሎት ሰጪ አካላት ተገቢና ምቹ የሥራ አከባቢ መፍጠር ይኖርበታል፡

· የመንግስት ተቋሙ ከበጎ ፈቃድ አገልግሎት ሰጪአካላት ጋር በመወያየትና በመግባባት መስራት ይኖርበታል ፤

· የመንግስት ተቋሙ በበጎ ፈቃድ አገልግሎት ሰጪዉ የሚሰጡ አገልግሎቶችን በየጊዜዉ እየደገፈና እየገመገመ ለበጎ ፈቃድ አገልግሎት ሰጪ አካላት ግብረ-መልስ መስጠት ይኖርበታል፡፡

· የመንግስት ተቋሙ በተቋሙ ዉስጥ የበጎ ፈቃድ አገልግሎት ለሰጡት አካላት ዕዉቅና መስጠት ይገባዋል፡፡

6.የዉል ስምምነቱን ማቋረጥ ወይም ማደስ
· ይህ በሁለቱ ተዋዋይ ወገኖች ሲታመንበትና ምንም ዓይነት ችግር የማያስከትል መሆኑ ከታመነበት በሁለቱ የጋራ ስምምነት ሊቋረጥ ይችላል
· ይህ የመግባቢያ ሰነድ በሁለቱ ተዋዋይ ወገኖች በጋራ መስማማት  ሊራዘም ይችላል
7.ተጠያቂነት

ይህ የመግባቢያ ሰነድ በ……………………………….መሠረት የጸና ይሆናል 

                                    8. ዉል ተቀባይ

የድርቱሀላፊ/ግለሰብ ሥም---------------------

አድራሻ………………………………………..

የሥራ ድርሻ…………………………………………………
ቅጽ - ሁለት

ቁጥር-----------------

ቀን-------------------

የበጎ ፈቃድ አገልግሎት አሰጠ ሪፖርት ማቀረቢየ ቅፀ
1. የሪፖርት ጊዜ----------------------------------------

2. ሪፖርት አቅራቢው የበጎ ፈቃድ አገልግሎት ሰጨ ድርጅት/ ግለሰብ ስም--------------------------------------------

2.1 አድራሻ -----------ቦታ------------------ስልክ----------------------

3. የሪፖርት ጊዜ ከ----------------------------እስከ-------------------

4. በእቅድ የተፈጸሙ ስራዎች ዝርዝር፡ 

4.1---------------------------------------------------------------

4.2------------------------------------------------------------

4.3----------------------------------------------------------

4.4------------------------------------------------------------

4.5-----------------------------------------------------------

5. የተገኙ ውጤቶች---------------------------------------------------------------------------------------------------------------------------------------------------------------------------------------------------------------------------------------------------------------------------------------------.

6.የጋጠሙ ችግሮችና የተወሰዱ የመፍትሐ እርምጃዎች፡፡

  6.1 የጋጠሙ ችግሮች፡

· ---------------------------------------------------------------------

· ----------------------------------------------------------------------

· --------------------------------------------------------------------

6.2 የተወሰዱ የመፍትሄ እርምጃዎች

1) .-------------------------------------------------------

2) ---------------------------------------------------------

3) -------------------------------------------------------------

7. ሪፖርቱን የዘጋጀው 

     7.1. ድርጅት/ስም----------------------------

  7.2 ሀላፊነት-----------------------------------------

  7.3 ፊርማ---------------

 7.4 ቀን----------------

ቅጽ ሶስት

ቁጥር--------------------

ቀን---------------------

የበጎ  ፈቃድ  አገልግሎት መጠየቂየ ቅፀ

ለ---------------------------------------

   --------------

ጉዳየ፡ የበጎ ፈቃድ አገልግሎት እንዲሰጠን መጠየቅን የመለከታል፡፡

ከላይ ለመግለፀ እንደተሞከረው መ/ቤታችን ----------------------------------------------------------------------በ-----------------------------------------------ዘርፍ የበጎ አገልግሎት እንዲሰጠው ስለሚፈልግ በዚህ ተግባር ላየ የበጎ ፋቃድ አገልግሎታችሁን እንድትሰጠን መልካም ፈቃዳችሁን እንድትገልፀልን በአክብሮት እንገልጻለን፡፡  

ከሰላምታ ጋር!                                                                 

ቅጽ- አራት

  ቁጥር-------------------------

ቀን-------------------------

የበጎ ፈቃድ አገልግሎት መስጫ ስምምነት መግለጯ ቅፀ
ለ----------------------------------------

ጉዳየ፡ ስምምነት መግለፀን የመለከታል፡፡

ከላየ ለመግለፀ እንደተሞከረው በ------------------------ቁጥር በ------------------ቀን በበጎ ፈቃድ አሰጣጥ ዙሪያ  በተፀፈልን ደብዳቤ መሰረት በመ/ቤታችሁ የበጎ ፋቃድ አገልግሎት ለመስጠት መስማማታችንን እንገልፃለን ፡፡
ከሰላምታ ጋር!

